"رابی عەلی" لەماڵ کویەنەیگ لە بەرزایەیل کویەل هەرێم کوردستان زندگی کەێد وە دیارکریاگی لە قەزای چۆمان، ماڵەگەی کەفێدە بان بەرزترین لویتکە کویەیگ لە عراق ک کویەی "حەسارۆستە" لە سێگووشەی سنوور عراق تورکیا ئیران.
حاجی رابی وە کەناڵ "عەرەبیە" وت، فرە دڵخوەشم دەرفەت حەج کردن وەدەسهاوردم لە  دویای سێ ساڵ رەدکردنم وەبوونەی تەمەنەو یا هەر هووکاریگتر، لە کۆتایی گەشتکەم ئەرا جیوەجیگردن حەج و سەردان کردن خاک پیرووز و سوپاس ئەرا خودا.
کاروان ستونی وەرپرس راگەیانن حەج لە هەرێم کوردستان دووپاتکرد ئەرا " عەرەبیە" رابی عەلی وە تەمەنترین حاجیە لە هەرێم کوردستان عراق، رەزامەنی حەجکردن وەرگرد دویای ئەوەگ دەسڵاتدارەیل سعودیە مەرج تەمەن ئەڵگردن ئەرا ئەو کەسەیلە ئەزرەت دیرن حەج بکەن.
کەناڵ عەرەبیە وینەی خانمە وەتەمەن رابی عەلی دۆکۆمێنت کردیە ک ناسنامەگەی وەپیە سەلمنێد ک بڕوار لەداڵگبوینی یەک مانگ هەفت ساڵ 1920ە.
